Ludditák

Agresszív, dél-csepeli technofób törzs. Az atomháború okozta sokk hatására számos ember vált géprombolóvá, meggyőződve abban a hitében hogy a technológia túl gyors fejlődése tehető felelőssé az emberiség minden problémájáért.

Létszámukat és paranoid félelmüket csak fokozta a gőzpapok megjelenése, akik minden nyugati terjeszkedési lehetőségtől elvágták őket.

Jelenleg a fosztogató pusztai törzsek és a gyűlölt technokraták közé beszorulva próbálnak érvényesülni.

Technológiailag az amishok szintjére züllöttek vissza. Nincs áram, vagy folyóvízellátás, nem működik semmiféle közüzem. Hitük szerint minden, amit az emberiség Krisztus halála óta feltalált, a Sátán alkotása.

Szinte teljesen izolálttá váltak agresszivitásuk miatt, fanatikus gépgyűlöletük miatt a kereskedők messzire kerülik őket.